বাংলা সংস্কৃতি তথা বাঙালীর আত্ম পরিচয় একটাই, নানা আঙ্গিকের নানা রঙের ঢঙের লোগান ও কৃত্য। এই জনপদের হাজারো গীতিকবির হাজারো গান আমাদের লোক ঐতিহ্যকে করেছেন সমৃদ্ধ। বারো মাসে তেরো পার্বণের এই দেশেই তার প্রকাশ। লালন, হাছন, বিজয় সরকার, উকিল মুন্সী, মাতাল রাজ্জাক বা আরিফ দেওয়ান- তাদের প্রত্যেকের গানে রয়েছে স্বকীয় বৈশিষ্ট্য ফলে গানের কথায় ও সুরে যেমন আছে বিচিত্র রস তেমনি সমৃদ্ধ হয়েছে আমাদের সঙ্গীত ভুবন। আর এই বাংলার সেই অমূল্য সম্পদ উপস্থাপন করতে আমাদের প্রচেষ্টা ‘প্রাণের টানে মাটির গানে’। অনুষ্ঠানের প্রতিটি পর্বে একজন করে শিল্পী থাকবেন, যিনি একজন গীতিকবির গান করবেন। থাকবেন একজন বিশেষজ্ঞ যিনি ব্যাখ্যা করবেন ঐ কবির গানের মর্মকথা। থাকবেন একজন উপস্থাপক এবং একদল বাদ্যযন্ত্রী। বাদ্যযন্ত্রে থাকবে প্রাচ্য ও পাশ্চাত্বের যুগলবন্দী।এবারের শিল্পী আরিফ দেওয়ান।